ไพบูลย์ วอนนักการเมืองควรวิจารณ์ รธน.อย่างสร้างสรรค์
ไพบูลย์ แจง สตช.ให้รอผลสอบสวนตำรวจก่อน ยันอย่ารีบทำเรื่องถึงสหรัฐฯ ส่งตัว เอนก ซานฟราน ผู้ต้องหาโยงบึมหน้าศาลอาญา ชี้ให้ดูเป็นคดีก่อการร้ายหรือไม่ วางระเบิดผิดกฎหมาย ไม่ใช่คดีการเมือง พร้อมติงนักการเมืองควรวิพากษ์ รธน.อย่างสร้างสรรค์ เชื่อ กมธ.ยกร่างฯ รับฟังอยู่แล้ว เหน็บชอบลืมเหตุการณ์ก่อนวันที่ 22 พ.ค. ,เมื่อเวลา 14.15 น. วันที่ 17 มี.ค. ที่ทำเนียบรัฐบาล พล.อ.ไพบูลย์ คุ้มฉายา รมว.ยุติธรรม กล่าวถึงกรณีโฆษกสำนักงานตำรวจแห่งชาติ (สตช.) ระบุจะติดตามตัวนายมนูญ ชัยชนะ หรือเอนก ซานฟราน ผู้ต้องหาคดีปาระเบิดหน้าศาลอาญา โดยใช้สนธิสัญญาขอส่งตัวผู้ร้ายข้ามแดนว่า พันธกรณีการส่งผู้ร้ายข้ามแดนจะใช้ได้เฉพาะบางเรื่อง หากเป็นคดีก่อการร้ายต้องดูว่า ก่อการร้ายประเด็นอะไร เรื่องคดีปาระเบิดหน้าศาลอาญา ขณะนี้อยู่ระหว่างการสอบสวนของเจ้าหน้าที่ตำรวจ ต้องรอผลการสอบสวนว่าเป็นคดีก่อการร้ายจริงหรือไม่ เมื่อออกมาจะทราบว่าทำได้หรือไม่ อย่างไรก็ตามกรณีผู้ต้องหาบางคนเชื่อมโยงกับกลุ่มการเมืองด้วยนั้น ตนอยากให้แยกกันระหว่างความผิดตามกฎหมาย กับความเชื่อมโยงของกลุ่มที่สนับสนุน หากไม่แยกจะพันกันกลายเป็นคดีการเมืองได้ เพราะการที่มีบุคคลใดบุคคลหนึ่งระเบิดสถานที่ใดสถานที่หนึ่งถือเป็นการกระทำที่ผิดกฎหมาย ส่วนสืบแล้วไปเชื่อมโยงกับบุคคลใดเป็นการเชื่อมให้เห็นว่าเกี่ยวข้องกันมากกว่า ไม่อย่างนั้นเวลาทำหนังสือขอส่งตัวผู้ร้ายข้ามแดนจะกลายเป็นคดีการเมืองได้,รมว.ยุติธรรม กล่าวว่า สำหรับการตรวจสอบเส้นทางการเงินของผู้ต้องหา ทางสำนักงานคณะกรรมการป้องกันและปราบปรามการฟอกเงิน (ปปง.) กำลังดำเนินการร่วมกับ สตช. โดยตนมอบหมายให้เลขาธิการ ปปง. ดูแลอยู่ ซึ่งการตรวจสอบการเงินเป็นการประกอบการสอบสวนของเจ้าหน้าที่ตำรวจ เพราะอาจทำให้ได้หลักฐานความเชื่อมโยงทางการเงิน ขณะนี้กระทรวงยุติธรรมกับ สตช.กำลังช่วยกันอยู่,พล.อ.ไพบูลย์ ยังกล่าวถึงกรณีนักการเมืองออกมาระบุจะเว้นวรรคทางการเมือง เพราะไม่ยอมรับรัฐธรรมนูญว่า เรื่องนี้ยังไม่จบ ขณะนี้เป็นแค่การร่างรัฐธรรมนูญ ยังไม่ได้ข้อยุติ การวิพากษ์วิจารณ์อะไรควรเป็นไปในแนวทางสร้างสรรค์ ดีหรือไม่ดีอย่างไรต้องพูดด้วยเหตุผล หากพูดแล้วนำไปสู่ความขัดแย้งปฏิรูปยาก อย่าลืมปัญหาก่อนวันที่ 22 พ.ค.57 พวกเราชอบลืม พอเลยมา 7–8 เดือนแล้วมาคิดแต่ว่ากำลังทำรัฐธรรมนูญ คิดแต่จุดนี้ แต่สิ่งที่มันผ่านมาไม่ใช่หรือที่ทำให้เกิดเรื่องนี้ ส่วนตัวอยากขอร้อง เพราะ กมธ.ยกร่างรัฐธรรมนูญเขารับฟังอยู่แล้ว ไม่ใช่ออกมาแล้วถึงพูดรุนแรงเลย อยากให้พูดกันแบบสุภาพ ในเชิงแนะนำ ให้ข้อมูล บรรยากาศจะดีกว่าพูดลักษณะนี้.
ไพบูลย์ แจง สตช.ให้รอผลสอบสวนตำรวจก่อน ยันอย่ารีบทำเรื่องถึงสหรัฐฯ ส่งตัว เอนก ซานฟราน ผู้ต้องหาโยงบึมหน้าศาลอาญา ชี้ให้ดูเป็นคดีก่อการร้ายหรือไม่ วางระเบิดผิดกฎหมาย ไม่ใช่คดีการเมือง พร้อมติงควรวิพากษ์ รธน.อย่างสร้างสรรค์
ไพบูลย์ คุ้มฉายา,รมว.ยุติธรรม,สนธิสัญญาส่งผู้ร้ายข้ามแดน,เอนก ซานฟราน,มนูญ ชัยชนะ,ศาลอาญารัชดา,ปปง.,สอบเส้นทางการเงิน,เว้นวรรคการเมือง,ปฏิรูปประเทศ,ข่าว,ไทยรัฐออนไลน์,ข่าวการเมือง,บึมหน้าศาลอาญา